לייזה מינלי

לייזה מאי מינלי (באנגלית: Liza May Minnelli; נולדה ב-12 במרץ 1946) היא שחקנית, רקדנית וזמרת אמריקנית. מינלי היא בתם של השחקנית ג'ודי גרלנד ובמאי הקולנוע וינסנט מינלי. במהלך השנים זכתה מינלי בפרסים רבים, ביניהם פרס אוסקר, פרס אמי, פרס גלובוס הזהב ופרס טוני. מינלי נולדה בלוס אנג'לס, קליפורניה, לג'ודי גרלנד ובמאי הקולנוע וינסנט מינלי. הוריה קראו לה ליזה על שם השיר שנכתב בידי ג'ורג' ואיירה גרשווין. יש לה אח ואחות למחצה מנישואיה השניים של אמה לסידני לפט, ואחות למחצה מנישואיו השניים של אביה. חייה של מינלי נתפסים כסוערים למדי. במהלך השנים היא כיכבה במדורי הרכילות בשל בעיות רפואיות, בעיות סמים ואלכוהול, אשפוזים עקב תאונות ושהייה במכוני גמילה. הופעתה הראשונה בקולנוע הייתה בגיל 3 בלבד במחזמר "In the Good Old Summertime" בכיכובם של אמה, ג'ודי גרלנד וואן ג'ונסון. בגיל 16 החלה מינלי בקריירה עצמאית בעולם הבידור, בניו יורק, בהופעות בתיאטרון, והיא זכתה בפרס התיאטרון העולמי. פריצתה הגדולה אירעה כאשר אמה, גרלנד, צירפה אותה להופעותיה באולם הפלאדיום בלונדון. בגיל 19 זכתה מינלי בפרס טוני לשחקנית הטובה ביותר עבור תפקידה במחזמר "Flora the Red Menace", והייתה לשחקנית הצעירה ביותר שזכתה בפרס זה. בהמשך זכתה מינלי בפרס פעמיים נוספות. בין השנים 1961–1962, היא שיחקה את דמותה של אנה פרנק במחזמר "יומנה של אנה פרנק". בשנת 1964, הוציאה את אלבום הבכורה שלה "ליזה!ליזה!" ושיחקה במחזמר "פנטסטיקס" את דמותה של לואיזה. ב-1968, שיחקה בסרט "הזוג המוזר". ב-1969, שיחקה בסרט "The Sterile Cuckoo" והייתה מועמדת לראשונה לפרס אוסקר בקטגוריית שחקנית השנה. ב-1972 כיכבה בסרט "קברט" שם שיחקה את דמותה של סאלי בולס. על השתתפותה בסרט היא זכתה בפרס האוסקר. באותה שנה דיבבה את דמותה של דורותי בסרט "בחזרה לארץ עוץ". ב-1975, כיכבה על הבמה במחזמר "שיקגו", שם שיחקה את דמותה של רוקסי. בשנת 1977, כיכבה בסרט המוזיקלי "ניו יורק, ניו יורק" לצידו של רוברט דה נירו. ב-1981 הייתה מועמדת לפרס גלובוס הזהב על משחקה בסרט "ארתור" לצידו של דדלי מור. כמו כן זכתה בפרסי גראמי ואמי, . בשנת 1989, הוציאה את האלבום "תוצאות" בהפקתם של פט שופ בויז שהגיע לראש מצעדי הפזמונים. בשנת 1990, זכתה מינלי בפרס הגראמי בקטגוריית "פרס מפעל חיים". בשנת 1997, חזרה מינלי להופיע בברודוויי וכיכבה במחזמר "ויקטור/ויקטוריה", בו החליפה את השחקנית ג'ולי אנדרוז. בין השנים 2003–2005, שיחקה בקומדיית המצבים "משפחה בהפרעה". בשנת 2006, התארחה באלבום של My Chemical Romance וביצעה קולות רקע לשיר "מאמא". באותה שנה, היא התארחה בפרק בסדרה "חוק וסדר: כוונה פלילית". בשנת 2009, התארחה בפרק בעונה הראשונה של "גדולה מהחיים". ב-2010, התארחה בסרט "סקס והעיר הגדולה 2" בתפקיד עצמה. בשנת 2013, התארחה בפרק בסדרה "סמאש" בתפקיד עצמה. ב-9 במאי 2014, היא התארחה בסיבוב ההופעות של שר, Dressed to Kill Tour בברוקלין ושרה את "Girls Just Want to Have Fun" לצידן של סינדי לאופר ורוזי אודונל. לאחר כמה שנים של היעדרות תקשורתית הגישה מינלי את פרס הסרט הטוב ביותר בטקס פרסי האוסקר 2022. היא עלתה לבמת הטקס כשהיא יושבת בכיסא גלגלים, ומלווה על ידי הזמרת ליידי גאגא. ב-22 ביוני 1969 התייתמה מינלי מאמה, ג'ודי גרלנד, שנפטרה ממנת יתר. היא החלה להתמכר לסמים ואלכוהול. ב-1984, מינלי לקחה הפסקה ממשחקה במחזמר "The Rink" כדי להיכנס למרכז גמילה. מינלי משייכת עצמה לכנסייה האפיסקופלית. מינלי נישאה והתגרשה ארבע פעמים. בין השנים 1967–1974, הייתה נשואה לבדרן פיטר אלן. השניים התגרשו עקב יציאתו מהארון. בין השנים 1974–1979, היא הייתה נשואה למפיק ובמאי ג'ייק היילי. בין השנים 1979–1992, הייתה נשואה למנהל הבמה מארק גרו. ב-16 במרץ 2002, נישאה לסוכן דייוויד גסט. השניים נפרדו ביולי 2003 והתגרשו באפריל 2007. מינלי הייתה בהיריון פעם אחת ובניסיונות להציל את התינוק נוצר לה בקע סרעפתי. לבסוף התינוק לא שרד והיא לא יכלה להביא ילדים. מאז הופעתה בטקס האוסקר של שנת 2022 מינלי כמעט ואינה נראית מחוץ לביתה. בספטמבר של אותה שנה היא נראתה במסעדה. אולם מאז היא לא נראתה בפומבי. דיווחים בכמה צהובונים עדכנו שהיא נמצאת בביתה, סובלת מדמנציה וזקוקה לסיעוד וטיפול לאורך כל היום. כתלמידת תיכון בבית הספר Scarsdale בניו יורק, השתתפה מינלי בשנת 1962 בהפקת המחזה "יומנה של אנה פרנק" בתפקיד הראשי. ההצגה, שזכתה לשבחים רבים, יצאה לסיבוב הופעות בישראל, איטליה ויון בקיץ של אותה שנה, ביחד עם מינלי. ההצגה הוצגה בירושלים ובתל אביב, ואף בפני קהל דובר ערבית בעיר נצרת. ניסיונות של אמרגנים וגופים שונים להביא את מינלי להופעות בישראל בהמשך הקרייירה שלה נכשלו. מדיה וקבצים בנושא לייזה מינלי בוויקישיתוף אתר האינטרנט הרשמי של לייזה מינלי לייזה מינלי, ברשת החברתית פייסבוק לייזה מינלי, ברשת החברתית Goodreads לייזה מינלי, במסד הנתונים הקולנועיים IMDb (באנגלית) לייזה מינלי, באתר "אידיבי", מאגר הידע העברי לקולנוע ישראלי ועולמי לייזה מינלי, באתר AllMovie (באנגלית) לייזה מינלי, באתר Rotten Tomatoes (באנגלית) לייזה מינלי, באתר Metacritic (באנגלית) לייזה מינלי, במסד הנתונים הקולנועיים KinoPoisk (ברוסית) לייזה מינלי, באתר אפל מיוזיק (באנגלית) לייזה מינלי, באתר ספוטיפיי לייזה מינלי, באתר סאונדקלאוד (באנגלית) לייזה מינלי, באתר Last.fm (באנגלית) לייזה מינלי, באתר AllMusic (באנגלית) לייזה מינלי, באתר MusicBrainz (באנגלית) לייזה מינלי, באתר דיזר לייזה מינלי, באתר Yandex.Music (ברוסית) לייזה מינלי, באתר Discogs (באנגלית) לייזה מינלי, באתר Songkick (באנגלית) לייזה מינלי, באתר Genius לייזה מינלי, באתר SecondHandSongs לייזה מינלי, באתר MOOMA (בארכיון האינטרנט) לייזה מינלי, באתר בילבורד (באנגלית) לייזה מינלי, באתר טיידל (באנגלית) לייזה מינלי, באתר אמזון מיוזיק אריאלה בנקיר, פירנצה, לייזה מינלי חוזרת ומקווה שהפעם יהיה טוב, באתר הארץ, 21 בנובמבר 2008 לייזה מינלי, באתר אנציקלופדיה בריטניקה (באנגלית) אמיר קמינר, מיניות נועזת, נאצים ולייזה מינלי: 50 שנה ל"קברט", באתר ynet, 12 בפברואר 2022 אמיר קמינר, מיניות נועזת, נאצים ולייזה מינלי: 50 שנה ל"קברט", באתר ynet, 13 בפברואר 2022 שחר בן ברק, לייזה מינלי חוזרת והפעם היא זמרת פופ, מעריב, 8 בספטמבר 1989 "התקילו אותה, היא בכלל לא צריכה כיסא גלגלים", באתר ‏מאקו‏, 28 באפריל 2022 Aaron Johnson, Liza Minnelli Not Seen in Public for 294 Days: Dementia Fears for Stage Icon, 77, Who is Receiving ‘Round-the-clock’ Care, radaronline, ‏23 בינואר 2023 Peter Citron, Diary Cast will tour Israel, Scarsdale Inquirer, Volume XLIV, Number 18,, ‏26 April 1962 לייזה מינלי בתפקיד אנה פרנק בהצגה שהתקיימה בירושלים, באתר תפוז אנשים, ‏ספטמבר 2018 צעירים מניו־יורק יציגו יומן אנה פראנק בבירה, באתר מעריב, ‏18/06/1962 עכבר העיר, מסתמן: לייזה מינלי תופיע בישראל, באתר הארץ, 27 בספטמבר 2011